Gw mau tau Morfologi dari Bahasa Lyd. Jelasin dalam bahasa melayu

Kata nama dan kata sifat membezakan bentuk tunggal dan jamak dan kata jantina bernyawa dan tidak bernyawa. Hanya tiga kasus yang telah dibuktikan kukuh: nominatif, akusatif, dan datif-lokatif. Sebagai pengganti kasus genitif, bahasa Lyd menggunakan imbuhan akhiran berkata sifat untuk membentuk kasus milik, serupa dengan bahasa-bahasa Luw. Mungkin ada kasus lain yang masih tidak diketahui kerana kekurangan bahan bukti.

Kata kerja dalam bahasa Lyd mempunyai ciri-ciri khusus sifat bahasa Anatol, berkonjugat dalam bentuk kala kelak-kini (present-future) dan lampau dengan tiga kata diri. Bilangan tunggal dan jamak tidak dibezakan pada semua kata diri. Contohnya, kata diri ketiga tunggal dan jamak kala kini jatuh bersama sebagai -d/-t. Bahasa Lyd membezakan ragam pasif-tengah (mediopassive voice) (berasal dari bahasa Proto-Anatol *-tori) dengan imbuhan akhiran kata diri ketiga -tλ untuk dasar konsonan dan -daλ ketika dileniskan selepas kata dasar berakhir dengan vokal atau geluncuran.